תקנות הגנה על בריאות הציבור (מזון) (ייבוא של תוספי תזונה על ידי יבואן נאות)

{{ח:התחלה}}
{{ח:כותרת|תקנות הגנה על בריאות הציבור (מזון) (ייבוא של תוספי תזונה על ידי יבואן נאות), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 2348|תקנות הגנה על בריאות הציבור (מזון) (ייבוא של תוספי תזונה על ידי יבואן נאות)|https://olaw.org.il/takanot/takanot-11994.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הגנה על בריאות הציבור (מזון)#סעיף 54|סעיפים 54(ב)}}, {{ח:חיצוני|חוק הגנה על בריאות הציבור (מזון)#סעיף 116|116(3) ו־(8)}} {{ח:חיצוני|חוק הגנה על בריאות הציבור (מזון)#סעיף 312|ו־312(א)}} {{ח:חיצוני|חוק הגנה על בריאות הציבור (מזון)|לחוק הגנה על בריאות הציבור (מזון), התשע״ו–2015}} (להלן – החוק), לאחר התייעצות עם שר הכלכלה ובאישור ועדת הבריאות של הכנסת לפי {{ח:חיצוני|חוק העונשין#סעיף 2|סעיף 2(ב) לחוק העונשין, התשל״ז–1977}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|ייבוא תוסף תזונה}}
{{ח:ת}} לא ייבא אדם תוסף תזונה אלא אם כן קיבל תעודת רישום של יבואן נאות בהתאם {{ח:חיצוני|חוק הגנה על בריאות הציבור (מזון)#סעיף 115|לסעיף 115(ב) לחוק}} לגבי מזון מסוג תוסף תזונה.

{{ח:סעיף|2|חובות המוטלות על יבואן נאות בייבוא תוסף תזונה}}
{{ח:ת}} בלי לגרוע מכל חובה שלו לפי {{ח:חיצוני|חוק הגנה על בריאות הציבור (מזון)|החוק}}, יבואן נאות המייבא תוסף תזונה חייב לבצע את כל אלה, לגבי תוסף התזונה האמור:
{{ח:תת|(1)}} לפעול בהתאם לתוכנית בקרת איכות ובטיחות שקבע, כאמור {{ח:חיצוני|חוק הגנה על בריאות הציבור (מזון)#סעיף 115|בסעיף 115(א) לחוק}};
{{ח:תת|(2)}} לשמור בדרך דיגיטלית תיק מוצר לגבי כל משלוח של תוסף תזונה, לתקופה שלא תפחת משבע שנים ממועד השחרור של המשלוח האחרון של אותו מזון; לעניין זה, ”תיק מוצר“ – המסמכים והפרטים המפורטים {{ח:פנימי|סעיף 4|בתקנות 4}} {{ח:פנימי|סעיף 5|ו־5}}, נוסף על המסמכים והפרטים לפי {{ח:חיצוני|חוק הגנה על בריאות הציבור (מזון)#פרק ד סימן ו|סימן ו׳ לפרק ד׳ לחוק}};
{{ח:תת|(3)}} לשמור בדרך דיגיטלית, בעבור כל תיק מוצר, רשימה של העוסקים במזון שמהם קיבל את המזון וכן את רשימת העוסקים שאליהם העביר את המזון ישירות, בהתאם להוראות {{ח:חיצוני|חוק הגנה על בריאות הציבור (מזון)#סעיף 134|סעיפים 134}} {{ח:חיצוני|חוק הגנה על בריאות הציבור (מזון)#סעיף 135|ו־135 לחוק}}, לתקופה שלא תפחת משבע שנים ממועד השחרור של המשלוח האחרון של אותו תוסף תזונה;
{{ח:תת|(4)}} לתעד תלונות שקיבל בדבר נזק או חשש לנזק לבריאות אדם מתוסף תזונה שייבא ולשמור את התיעוד בדרך דיגיטלית לתקופה שלא תפחת משבע שנים ממועד קבלת התלונה;
{{ח:תת|(5)}} לשמור תיעוד בדרך דיגיטלית בכל הנוגע לביצוע חובותיו לפי {{ח:חיצוני|חוק הגנה על בריאות הציבור (מזון)#סעיף 164|סעיף 164 לחוק}} לעניין מזון מזיק, לתקופה שלא תפחת משבע שנים;
{{ח:תת|(6)}} להודיע בלא דיחוי למנהל שירות המזון, באמצעות אתר האינטרנט, על כל מקרה כאמור {{ח:חיצוני|חוק הגנה על בריאות הציבור (מזון)#סעיף 164|בסעיף 164(ב) לחוק}}, ולנקוט את הפעולות הנדרשות לפי הוראות {{ח:חיצוני|חוק הגנה על בריאות הציבור (מזון)#פרק ז סימן ג|סימן ג׳ לפרק ז׳ לחוק}} לעניין מניעת סכנה לבריאות הציבור מתוסף התזונה.

{{ח:סעיף|3|בקשה לקבלת אישור מוקדם לייבוא של תוסף תזונה}}
{{ח:תת|(א)}} בלי לגרוע מהוראות {{ח:חיצוני|חוק הגנה על בריאות הציבור (מזון)#סעיף 63|סעיף 63 לחוק}}, בקשה לאישור מוקדם של תוסף תזונה תוגש על ידי היבואן הנאות באמצעות אתר האינטרנט.
{{ח:תת|(ב)}} בקשה לקבלת אישור מוקדם לייבוא של תוסף תזונה, או חידושו, תכלול את הצהרת היבואן בדבר הפרטים האלה:
{{ח:תתת|(1)}} שם היבואן הנאות, מענו ומספר תעודת היבואן הרשום;
{{ח:תתת|(2)}} שם תוסף התזונה שבכוונתו לייבא בעברית ובאנגלית, ושמו המסחרי, רק אם קיים, והכול כפי שמופיע על התווית;
{{ח:תתת|(3)}} ייעוד תוסף התזונה לאחת ממטרות אלה: ייצור על ידי יצרן, שיווק קמעונאי או אחר;
{{ח:תתת|(4)}} המשקל והתיאור של אריזת תוסף תזונה, ואם יש מגוון של משקלים או סוגי אריזות – פירוט לגבי כל אחד מהם;
{{ח:תתת|(5)}} שם היצרן של תוסף התזונה, לרבות מדינת הייצור וכתובתו של אתר הייצור במדינה האמורה, ואם תוסף התזונה האמור מיובא באמצעות ספק – גם שם הספק לרבות מדינת הספק; לעניין זה, ”ספק“ – מי שיבואן מתקשר עימו להספקת המוצר למטרת ייבוא והוא אינו היצרן, ובלבד שקיים קשר ישיר בינו ובין היצרן.

{{ח:סעיף|4|מסמכים שיצורפו לבקשה לקבלת אישור מוקדם לייבוא של תוסף תזונה}}
{{ח:ת}} לבקשה לקבלת אישור מוקדם לייבוא של תוסף תזונה יצרף היבואן הנאות את כל המסמכים המפורטים להלן, תקפים למועד הגשת הבקשה:
{{ח:תת|(1)}} אישור כאמור {{ח:חיצוני|חוק הגנה על בריאות הציבור (מזון)#סעיף 52|בסעיף 52 לחוק}} המעיד כי ייצור תוסף התזונה נעשה בתנאי ייצור נאותים במדינת הייצור;
{{ח:תת|(2)}} אם במפעל היצרן מיוצר גם תכשיר כהגדרתו {{ח:חיצוני|פקודת הרוקחים|בפקודת הרוקחים}} – הצהרת היצרן על אי־זיהום צולב של חומרים תרופתיים בתוסף התזונה;
{{ח:תת|(3)}} אישור סחר חופשי או הצהרה של היצרן בדבר ייצור בלעדי של תוסף התזונה בעבור היבואן;
{{ח:תת|(4)}} מסמך של היצרן המתאר את תכונות האיכות והבטיחות של תוסף התזונה ואת הרכבו, בהתאם לניהול סיכונים של היצרן ולדרישות חקיקת המזון;
{{ח:תת|(5)}} מסמך של היצרן המפרט את שיטת קביעת חיי המדף של תוסף התזונה;
{{ח:תת|(6)}} תווית על האריזה של תוסף התזונה כפי שתשווק בישראל;
{{ח:תת|(7)}} אם תוסף תזונה מכיל תמציות צמחים, פטריות או אצות – תעודה המעידה על בדיקה כהגדרתה {{ח:חיצוני|חוק הגנה על בריאות הציבור (מזון)#סעיף 96|בסעיף 96(ה) לחוק}}, של אנליזה פיטוכימית הנוגעת לתוצר המיצוי ובטיחותו;
{{ח:תת|(8)}} אם תוסף התזונה כולל רכיב מן החי, למעט רכיב שהוא ג׳לטין או קולגן שמקורם מדגים או שמן דגים – תעודה וטרינרית; לעניין זה, ”תעודה וטרינרית (veterinary certificate)“ – תעודה מהרשות המוסמכת בארץ הייצור המעידה שהרכיב מן החי בטוח וראוי למאכל אדם;
{{ח:תת|(9)}} התחייבות של היבואן בנוסח {{ח:פנימי|תוספת 1|שבתוספת הראשונה}}.

{{ח:סעיף|5|בקשה לקבלת תעודת שחרור לתוסף תזונה}}
{{ח:ת}} בקשה לקבלת תעודת שחרור לתוסף תזונה יכול להגיש רק יבואן נאות, והיא תכלול את הפרטים שלהלן ויצורפו לה המסמכים האלה:
{{ח:תת|(1)}} פרטי תעודת היבואן הנאות, מגיש הבקשה;
{{ח:תת|(2)}} פרטי משלוח תוסף התזונה, ובכלל זה פרטי חשבון המשלוח, נמל ההגעה וכלי התחבורה שבו יגיע המשלוח;
{{ח:תת|(3)}} מספר אישור מוקדם לייבוא ופרטים בדבר תוסף התזונה שבמשלוח;
{{ח:תת|(4)}} אישור של היבואן הנאות כי תוסף התזונה שבמשלוח נכלל באישור המוקדם לייבוא שמספרו ופרטיו נמסרו לפי פסקה (3), וכי האמור בבקשה לאישור המוקדם לייבוא, ובכלל זה הצהרת היבואן הנאות כאמור {{ח:פנימי|סעיף 3|בתקנה 3}} והמסמכים שצורפו לבקשה כאמור {{ח:פנימי|סעיף 4|בתקנה 4}}, נכון לגבי המזון שבמשלוח במועד הגעת המשלוח;
{{ח:תת|(5)}} הפרטים והמסמכים המפורטים {{ח:פנימי|תוספת 2|בתוספת השנייה}}.

{{ח:סעיף|6|הוראות מעבר}}
{{ח:תת|(א)}} יבואן רשום שיש בידו אישור מוקדם לייבוא של תוסף תזונה לפי {{ח:חיצוני|חוק הגנה על בריאות הציבור (מזון)#סעיף 64|סעיף 64 לחוק}} שניתן לפני תחילתן של תקנות אלה, לא יחולו לגביו הוראות תקנות אלה לעניין תוסף התזונה שהוא מייבא לפי האישור עד תום תקופת תוקפו של האישור המוקדם לייבוא שניתן לו.
{{ח:תת|(ב)}} בתקופה של שנה מיום פרסומן של תקנות אלה, יבואן רשום שהגיש בקשה לאישור מוקדם לייבוא של תוסף תזונה לפני פרסומן של תקנות אלה וטרם קיבל אישור מוקדם לייבוא, אשר הודיע לרשם בטופס מקוון שהגיש דרך אתר האינטרנט (להלן – ההודעה) כי הוא בוחר לייבא תוסף תזונה מסוים שלא לפי תקנות אלה עד למועד שפירט בהודעה שאינו מאוחר משנה מיום פרסומן של תקנות אלה, לא יחולו תקנות אלה לגבי תוסף התזונה שלגביו הודיע היבואן כאמור עד המועד שפירט כאמור; אישור מוקדם לייבוא שיינתן לפי תקנת משנה זו יעמוד בתוקפו עד תום התקופה הנקובה בו.
{{ח:תת|(ג)}} בתקופה של שנתיים מיום פרסומן של תקנות אלה, יבואן רשום שהגיש בקשה לאישור מוקדם לייבוא של תוסף תזונה לפני פרסומן של תקנות אלה (בתקנת משנה זו – הבקשה הקודמת) וטרם קיבל אישור מוקדם לייבוא, רשאי, לאחר שיירשם כיבואן נאות, לצרף לבקשה לאישור מוקדם לייבוא שיגיש לפי תקנות אלה לגבי אותו תוסף תזונה, את המסמכים המפורטים {{ח:פנימי|סעיף 4|בתקנה 4}} שצורפו לבקשה הקודמת, ובלבד שלא השתנה שום פרט מהפרטים לגבי תוסף התזונה כמפורט במסמכים {{ח:פנימי|סעיף 4|שבאותה תקנה}}.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 4|תקנה 4(9)}})}}}}
{{ח:קטע3||התחייבות היבואן הנלווית לבקשה לקבלת אישור מוקדם לייבוא של תוסף תזונה}}

{{ח:סעיף*}}
{{ח:ת}} אני החתום מטה, לאחר שמילאתי את כל הפרטים הנדרשים לפי {{ח:פנימי|סעיף 3|תקנה 3 לתקנות הגנה על בריאות הציבור (מזון) (ייבוא של תוספי תזונה על ידי יבואן נאות), התשפ״ה–2025}} (להלן – התקנות), וצירפתי את כל המסמכים הנדרשים לפי {{ח:פנימי|סעיף 4|תקנה 4 לתקנות}}, מתחייב בזה כי –
{{ח:תת|(1)}} הפרטים שמסרתי בבקשה בדבר קבלת אישור מוקדם לייבוא תוסף תזונה והמסמכים המצורפים להצהרה נכונים, והם חלים לגבי כל המשלוחים העתידיים של תוסף התזונה המסוים שבבקשה;
{{ח:תת|(2)}} כל משלוח עתידי של תוסף התזונה נושא הבקשה יעמוד בדרישות חקיקת המזון, החלות על המזון בעת כניסתו לישראל, ובכפוף להוראות {{ח:חיצוני|חוק הגנה על בריאות הציבור (מזון)#סעיף 90|סעיף 90 לחוק}};
{{ח:תת|(3)}} אני אבצע את הפעולות הנדרשות מיבואן נאות המייבא תוסף תזונה כמפורט {{ח:פנימי|סעיף 2|בתקנה 2 לתקנות}};
{{ח:תת|(4)}} קיבלתי מיצרן המזון או מהספק שסיפק את המזון, לפי העניין, התחייבות לעדכן אותי במקרה שייוודע לו על הודעה לציבור על פגם במזון (Recall) או על הוראה על הוצאת המזון מדרכי השיווק בדרך של החזרה יזומה (Withdrawal).

{{ח:סעיף*}}
{{ח:ת}} {{טורים שווים | מספר רישום יבואן נאות . . . . . . . . . . | תאריך . . . . . . . . . . . . . . . . . . . . }}

{{ח:סעיף*}}
{{ח:ת}} {{טורים שווים ממורכז | | {{טקסט תחתי|. . . . . . . . . . . . . . . . . . . . . . . . . . . . . .|חתימה וחותמת היבואן}} }}

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 5|תקנה 5(5)}})}}}}

{{ח:סעיף*}}
{{ח:ת}} פרטים ומסמכים נוספים שיש לכלול בבקשה לקבלת תעודת שחרור לתוספי תזונה:

{{ח:סעיף*|(1)||עוגן=תוספת 2 פרט 1}}
{{ח:ת}} חשבון מכר (Invoice);

{{ח:סעיף*|(2)||עוגן=תוספת 2 פרט 2}}
{{ח:ת}} רשימת מטען (Packing list);

{{ח:סעיף*|(3)||עוגן=תוספת 2 פרט 3}}
{{ח:ת}} שטר מטען (Bill of Lading);

{{ח:סעיף*|(4)||עוגן=תוספת 2 פרט 4}}
{{ח:ת}} מפרט (Specification), כמשמעותו {{ח:חיצוני|חוק הגנה על בריאות הציבור (מזון)#סעיף 96|בסעיף 96(ה) לחוק}}, או תוצאות בדיקה, כמשמעותה {{ח:חיצוני|חוק הגנה על בריאות הציבור (מזון)#סעיף 96|בסעיף האמור}}, לגבי תוסף התזונה שבמשלוח, המעידים כי תוסף התזונה תואם לדרישות לפי חקיקת המזון;

{{ח:סעיף*|(5)||עוגן=תוספת 2 פרט 5}}
{{ח:ת}} אישור כאמור {{ח:חיצוני|חוק הגנה על בריאות הציבור (מזון)#סעיף 52|בסעיף 52 לחוק}} המעיד כי ייצור תוסף התזונה נעשה בתנאי ייצור נאותים במדינת הייצור;

{{ח:סעיף*|(6)||עוגן=תוספת 2 פרט 6}}
{{ח:ת}} לגבי תוסף תזונה שנדרש להובילו בטמפרטורה מוגדרת או מבוקרת – גרף הטמפרטורה בהובלה.

{{ח:חתימות|ד׳ בתמוז התשפ״ה (30 ביוני 2025)}}
* '''אוריאל בוסו'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]